
أحكام الشرطية وتقسيماتها
ثم الحكم في الشرطية إن كان على جميع تقادير المقدم -هذا المراد به المحصورة الكلية- بمعنى أنه تقسيم الشرطية باعتبار أوضاعها وأحوالها وأزمانها التي يقع فيها التلازم في المتصلة أو العناد في المنفصلة يكون باعتبار جميع الأوضاع والأحوال والأزمان.
إذا كلها هذه محصورة كلية كلها فكلية، أو بعضها إذا كان الحكم على بعض الأحوال والأزمان أو الأوضاع هذه تسببها جزئية فجزئية، أو معيناً يعني إذا كان الحكم فيها أي الشرطية حكم معين فهاي تسمى بالشخصية. وقلنا الشخصية الشرطية الحكم فيها بالاتصال والتنافي في الموجبة أو نفيها في السالبة باش يكون في زمن معين شخصي، في حال معين، في وضع معين، فهاي يسموها شخصية.
والا يعني شنو والا؟ يعني وإن لم يكن الحكم فيها على جميع تقادير المقدم يعني مو على جميع أحوال المقدم وأزمانه وأوضاعه، راح يكون الحكم على بعضها ولا على كلّها بحيث يهمل بيان سور القضية فلا فلا يعرف من دون النظر لا إلى عموم أفراد ولا أحوال ولا خصوص زمان، إنما يهمل السور فيكون الاتصال والتنافي أو رفعهما في حال أو زمن أو وضع لكن ما معين، هذه تسمى بالمهملة.
الان مع قول المحشي قال المحشي: «ثم الحكم إلى آخره» كما أن الحملية تنقسم إلى محصورة ومهمله وشخصية وطبيعية. طبعا هذا التقسيم اللي مر علينا في تقسيم القضية الحملية قلنا باعتبار الموضوع هذا مكان باعتبار موضوعها، موضوعها مرة يكون طبيعي ومرة يكون كلي، مرة يكون جزئي، مرة يكون شخصي، مرة يكون مهمل. أما الآن كذلك الشرطية، يعني كذلك تقسم الشرطية أيضاً سواء كانت متصلة يعني الحكم فيها متوقف في النسبة الأخرى على الأولى، أو منفصلة يعني الحكم لا غير متوقف النسبة الثانية على الأولى ولا يتعقل عليها، تنقسم إلى المحصورة الكلية والجزئية والمهملة والشخصية، ولكن هذا ولا يتعقل الطبيعية هاهنا، يعني هاهنا يعني في تقسيم الشرطية.
لماذا؟ أولاً هذا التقسيم بأي اعتبار، قلنا هذا التقسيم في الشرطية باعتبار الأوضاع والأحوال والأزمان التي يقع فيها التلازم في المتصلة أو الانفصال والعناد في المنفصلة. هذا التقسيم ليس باعتبار الموضوع حاله حال منو؟ الحملية، لا. لماذا؟ لأن الشرطية قلنا لا موضوع، إنما الذي فيها مقدم وتالي، ما فيها موضوع ومحمول. لكن المحشي قال: لا يتعقل القضية الطبيعية هاهنا، يعني في تقسيم الشرطية.
لماذا؟ قلنا لأن النظر إنما هو إنما هو إلى الحكم وتعقل الطبيعة من حيث هي هي، وليس له معنى للحكم هنا وين في الشرطية. مثال ذلك لو قلنا مثلاً ﴿كلما كان الشيء إنسانا كان نوعا﴾، طبعا هاي كان نوعا قضية طبيعية، و﴿كلما كان الإنسان حيوانا كان جنسا﴾ هاي طبيعية، لكن هاي ما يمكن تعقلها كقضية شرطية طبيعية، يعني من تاتينا هي كقضية ما نقول عليها شرطية طبيعية؛ لأن تعقل الطبيعية في القضية الشرطية هاهنا غير ممكن، لا يتعقل.
السبب في ذلك لأن النظر للطبيعية كحكم بما هي هي نظر كموضوع موجود في الذهن والعقل، والشرطية كما بينا سابقاً الحكم يكون فيها وين؟ على الخارج؛ لأن هي استصحاب التالي ببقاء المقدم، والاستصحاب وين يكون؟ في ظرف الخارج ﴿إبقاء ما كان لما كان﴾، واستصحاب التالي لبقاء المقدم أو سبب المقدم يكون ايش وقت؟ في لحاظ الخارج، مو بلحاظ التصور الذهني، لحاظ التصور الذهني إنما يكون استصحاب للأثر الخارجي، فلهذا ما يمكن تصور القضية ولا تعقلها وين؟ في القضية الشرطية.
وقوله: «على جميع تقادير المقدم» هذا هذا بيان لمن؟ للشرطية الكلية المحصورة، أنه يكون الحكم في الشرطية المتصلة كانت أو المنفصلة إذا كانت على جميع التقادير الأوضاع الأزمان الأحوال بالنسبة للمقدم هذه تسمى محصورة كلية، تسمى محصورة كلية بحيث يكون الحكم في الشرطية المتصلة إن كان أو المنفصل على جميع التقادير والأوضاع الممكنة الاجتماع مع المقدم، وين؟ هذه تسمى بالقضية الكلية المحصورة، كقولنا: ⟦كلما كانت الشمس طالعة فالنهار موجود⟧. طبعاً هاي شرطية متصلة لكنها كلية، لماذا كلية؟ لأن الحكم فيها بوجود النهار على جميع تقادير طلوع الشمس، على جميع أحواله الطبيعية، على جميع أزمانه، فلهذا سميت بمن؟ بالكلية.
يعني شرطية متصلة كلية نحكم فيها بوجود النهار على جميع تقادير طلوع الشمس، على جميع الأوضاع والأحوال الجوية مثلاً أو الزمانية أو الوصفية: كلما تطلع الشمس فالنهار شنو؟ موجود، نعم، هاي تسمى محصورة كلية.
سور القضية الشرطية المحصورة والمهملة والشخصية
وأما قوله: «فكلية»، طبعا الآن يريد يبين سور المحصورة الكلية، وسورها أي سور الشرطية الكلية في المتصلة الموجبة هو: كلما، ومهما، ومتى، وما في معناها من باقي اللغات؛ لأن قلنا المنطق ما يختص باللغة العربية بل ايش في باقي اللغات، إذا جبنا في معاني كلما ومهما ومتى بأي لغة سواء كانت فارسية، إنجليزية، تؤدي هذا نفس هذا المعنى، تكون السور الشرطية الكلية. وفي المنفصلة يعني سورها في المنفصلة: دائماً، وأبداً، ونحوهما هذا في الموجبة.
وأما في السالبة، تفضلوا شيخنا. وأما في السالبة وأما في السالبة فهي مطلقة، يعني سواء كانت متصلة أو منفصلة فسورها ليس البته. طبعا ونحن هاي السور ليست البته، احنا اعطينا أمثلة أيضاً للمتصله الموجبة الكلية، والمتصلة السالبة الكلية، والمنفصلة الموجبة الكلية، والمنفصلة السالبة الكلية، ذكرناها في الدرس السابق، لا داعي لاعادتها، لكن اردنا ننبه أن المتصلة الموجبة الكلية كما بها متصله وفيها منفصله وفيها موجبه وفيها سالبه وفيها كليه وفيها جزئيه، ففيها أربعة -طبعا هي الجزئية للمحصورة الجزئية راح تاتينا- هذا معناته أن المتصله سواء الشرطية سواء كانت متصلة أو منفصلة بها أربعة أمثله.
أربعة أمثلة منين جاية؟ جاية من متصلة متصلة ومنفصلة اثنين، في موجبة وسالبه اثنين، في اثنين أربعة، فتطلع لك أربعة أمثلة.
قال: وأما قوله «أو بعضها مطلقا»، يعني البصرية المعينة وغيرها، أي على بعض أي إذا كان الحكم فيها على بعض غير معين، هي لمن إشارة؟ للمحصورة الجزئية. المحصورة الجزئية الحكم فيها يكون على بعض الـ على بعض التقادير، على بعض الأحوال، على بعض الأزمان، لكن غير معين، لكن غير معين، على بعض غير معين. ها شنو سورها؟ سورها قد يكون قد يكون مثالها: ⟦قد يكون إذا كان الشيء حيوانا كان شنو انسانا⟧.
وهذا قوله «فجزئيه»، وسورها في الموجبة متصلة كانت أو منفصلة: قد يكون، وفي السالبة كذلك متصلة أو منفصلة: قد لا يكون. واحنا أيضاً اعطينا متصلة موجبة اعطينا أمثلة للمتصلة والمنفصلة للموجبة والسالبة، وقلنا اثنين في اثنين هم ايش قد تسوي لنا؟ أربعة، راح يصير عندنا متصلة موجبة جزئية، ومتصلة سالبة جزئية، ومنفصلة موجبة جزئية، ومنفصلة سالبة جزئية، صار هم أربعة. يعني بس المحصورة بها ثمان أمثلة المحصورة، أربعة للكلية وأربعة لمن؟ للجزئية بقسميها المتصلة والمنفصلة.
قال: وأما قوله «فشخصية كقولك ان جئتني اليوم اكرمتك»، يعني الحكم فيها بثبوت الإكرام على بعض معين هو تقدير شنو؟ تقدير المجيء. هذا اللي قلنا الحكم فيها يكون على بعض الأحوال، يعني على في حال انك جئتني أنا راح شنو؟ أكرمك. إذا جئتني اكرمتك، إذا جئتني في حال انك جئتني، هذا يسموه الحال المعين في حال المجيء أكرمك، يعني هذا معناته أنه في حال عدم المجيء لا إكرام لك، هذا يسموه على البعض المعين.
قال: فالحكم فيها بثبوت الإكرام على بعض المعين، يعني على تقدير المجيء، هذا تقدير ثبوته في اليوم المعين الواقع فيه التكلم هم يسموها الشرطية الشخصية، اللي قلنا الحكم فيها يكون أما على بعض معين أو حال معين أو زمان معين.
قال: وأما قوله «والا» يعني وإن لم يكن الحكم فيها أي في الشرطية على جميع تقادير المقدم كما لو كان في الشرطية الكلية هذا شنو؟ يعني مو مو على نحو الشرطية الكلية في جميع تقادير المقدم يثبت لا، وإنما على بعضها، على بعض التقادير متكون وهذه تصير جزئية. وإذا قلنا الحكم ليس على جميع التقادير ولا على بعضها بمعنى أنا نهمل بيان سور القضية، فهذه ما تسمى بمن؟ بالمهملة.
فالمهملة الشرطية هي القضية التي التي لم يبين فيها كمية الأوضاع والتقادير لا كلاً ولا بعضاً، ما مبينين فيها، نهمل بيان سورها، يعني ما مبين لا بعضها ولا كلها، على بعض الأحوال، على بعض الأزمان، على بعض التقادير ما مبين. هذا إهمال سور القضية نحكم فيها أما بالاتصال في المتصلة أو بالتنافي والانفصال بالمنفصلة بثبوتهم بالموجبة أو برفعهم بالسالبة، هذا كله تسمى قضية مهملة، فنحكم فيها بالاتصال والتنافي ورفعهم في حال ما، في زمان ما، من دون النظر لا إلى عموم الأحوال والأفراد والأزمان، ولا إلى بعضها، لا كلاً ولا بعضاً، فتسمى بالمهملة.
بأن لا قال إن لم يكن الحكم فيها على جميع تقادير المقدم، طبعاً هي هي كما كان في الشرطية الكلية ذات تذكرون، ولا على بعضها هاي وين في الشرطية الجزئية؟ بأن يسكت عن بيان الكلية والبعضية مطلقاً، يعني من دون أن نقيد البعضية فقط أو انباع البعضية المعينة وغير المعينة، هاي تسمى بالمهملة، واحنا أيضاً مثالها مهملة نحو: ⟦إذا كان الشيء إنسانا كان حيوانا⟧، هنا ما بين فيه ثبوت الحيوانية للشيء لا على جميع تقادير الإنسانية، لا على بعض تقادير الإنسانية، إنما أهمل البيان، يعني بيان كان الحكم لثبوت الإنسانية على جميع تقادير الحيوانية لو على بعضها أهملناه ما بينا سورها لا كلا ولا شنو جزءا.
وهذا معناته أن المهمله هم ترى بها ايش قد؟ أربعة أمثلة، بها متصلة ومنفصلة وبها موجبة وسالبة، اثنين في اثنين أربعة، يعني المهمله وحدها هم بها لازم ايش قد؟ أربعة أمثلة. نعم، تفضل شيخ. المهمله؟ يعني نهمل بها بيان السور بعضها مطلقا يعني ما نعين بعضا معين، لأن إذا عينا بعضاً معين راح تصير شنو؟ شخصية، فهنا نريد نهمل بيان الحكم على بعضها أو كلها أو معيناً أو غير معيناً من عين؛ لأن إذا قلنا معين راح تصير شخصية، إذا قلنا على بعضها تصير جزئية، وإذا قلنا على كلها عشان تصير كلية، محصورة كلية أو جزئية ومهملة أو شخصية. إحنا ما نريد هاي كلها مبينة، نهمل بيان السور حتى شو تصير؟ مهملة، تصير مهملة.
إذا تحصل تحصل في المقام أنه عندنا 16 مثال، 16 مثال للقضية الشرطية المتصلة والمنفصلة والموجبة والسالبة بأنواعها الأربعة: المحصورة الكلية والجزئية والشخصية والمهملة، 16 مثال عندنا، هذا تمام الكلام في تطبيق العبارة.
أصل القضايا الشرطية
وصل الآن كلامنا إلى قول الماتن، قال الماتن في الأصل يعني هذه القضية الشرطية سواء كانت متصلة أو منفصلة في أصلها في أصلها هي لو قضيتين حمليتان لأن احنا قلنا القضيه الشرطيه شبيهه بها نسبتين، النسبه جايه من قضيه، نسبه جايه من قضيه، لو قضيتين حمليتان هاي أولاً، ثانياً متصلتان يعني أصلهن متصلتان، ثالثاً منفصلتان يعني أصلهن كان فيهن حالة انفصال، بس من نجمعهن يصير هاي شرطية، لما ندخل أدوات الشرط أو الاتصال والانفصال عليهم. أو مختلفتان، يعني شنو مختلفتان؟ مرة يكون واحدة حملية والاخرى متصلة، ومرة تكون بالعكس متصلة بحملية، ومرة تكون حملية بمنفصلة، ومرة بالعكس منفصلة بحملية، وهكذا، يعني الاختلاف من حيث الاتصال والانفصال من حيث الحمل والشرطية، إلا أنهما خرجتا بزيادة أداة الاتصال والانفصال عن التمام.
ويريد يقول الشرطية في أصلها ترى هي قضايا حملية، احنا ركبناهن ودخلنا لهن أدوات الاتصال أو أدوات الانفصال سويناهن شرطية، بس إذا رفعنا أدوات الاتصال والانفصال راح يرجع إلى أصلهن، أصلهن لو قضيات حمليات، لو متصلات، لو منفصلات، لو مركبات، من من حملية متصلة أو أو متصلة حملية أو حملية منفصلة أو منفصلة حملية.
هذا معناته أنه أنه راح يصير عندنا تسع، تفضل شيخ عدي. هسا راح نبينها هاي إن شاء الله بعدنا ما واصلين. الآن هسا شقد صار عندنا؟ عندنا تسع نوع من القضايا، راح هسا نبينهن. يعني الشرطية المتصلة والمنفصلة أصلها تسع أنواع من الـ قضايا، لو حمليتان لو شرطيتان متصلتان لو شرطيتان منفصلتان، هذني بواحد شقد ثلاثة. الآن احسب وياي: مختلفتان حملية متصلة هاي أربعة، متصلة حملية هاي خمسة، بعد شقدنا حملية منفصلة هاي ستة، منفصلة حملية هاي سبعة، هاي هاي سبعة. بعد شقد بقى عندنا؟ متصلة منفصلة ثمانية، منفصلة متصلة هاي صار تسعة، صار تسعة أنواع، راح نذكر أمثلة لتسعتهن.
بعدين ايش قال الماتن؟ قال أداة الاتصال والانفصال رفعتهم عن التمام. إذا تذكرون احنا أخذنا بالقضايا المركب التام والناقص، قلنا المركب التام هو ما يصح السكوت عليه ويعطي فائدة للمتكلم والسامع، بحيث السامع ما يرجع يسألك، يقول لك ما هو الحكم بين لي كمل لي. إذا قلت له: الشمس طالعة، هاي قضية حملية، مركب تام يصح السكوت عليه تسمى بالخبر، والسامع من يسمعك بعد ما يرجع يسالك يقول لك شنو كمل لي، بس بخلاف ما لو قلت لك: إذا كان الشيء إنساناً، وسكتت، راح شو يقول لك المقابل السامع؟ راح يرجع يسال المتكلم يقول له: نعم نعم، إذا كان الشيء إنساناً بعد شنو الحكم عليه كمل؟ لأن ما فاد استفادة كاملة، فيرجع هذا سميناه مركب ناقص.
هاي القضايا التي هي أصلها نسب حاملية موجودة بالشرطية، قلنا أصلها قضايا أصلها هي مركبات تامة يصح السكوت عليها. يعني هسه الان مثال: ⟦إذا كانت الشمس طالعة فالنهار موجود⟧. قلنا الشمس طالعة حملية والنهار موجود حملية. لو بس لو رفعنا أدوات الاتصال أو الانفصال وبس قلنا: الشمس طالعة، ها شنو؟ مركب تام قضية حملية يصح السكوت عليها وتعطي فائدة كامله للسامع والسامع بعد شنو؟ ما ينظر أو ما يسالك على اكمال البيان لها.
نفس الكلام: فالنهار موجود قضية حملية خبرية مركبة تامة يصح السكوت عليها. هذا معناته شو يقول الماتن؟ يقول هذني اصلهن قضايا بعدين ركبت دخلنا أدوات الاتصال والانفصال عليهن صارت قضايا شرطية، والا في اصلها ترى هي قضايا على نوع المركب التام الذي كان يصح السكوت عليها.
بعد ما ندخل أدوات الشرط أو أدوات الانفصال عليهن بعد بعد إذا أقطعت الكلام عن بعضها بعد ما يصح السكوت عليها، ايش راح يصير؟ مركب ناقص، يعني هكذا أقول لك: إذا كانت الشمس طالعة وأسكت. يقول لك ما يصح هذا صار صار مركب ناقص ما يصح السكوت عليه، والسامع من راح يسمعك شو راح يرجع يقول للمتكلم؟ إي إي كمل كمل شنو يعني إذا كانت الشمس طالعة شنو الحكم اللي عليه موجود؟ هذا راح يصير مركب ناقص.
إذا هاي القضايا أصلها مركبات تامة كانت يصح السكوت عليها، لكن بعد دخولها كقضايا مركبة بالقضايا الشرطية وإدخال أدوات الاتصال والانفصال عليها راح راح يصح السكوت على بعضها شنو؟ يصير مركب ناقص، لا يصح السكوت عليها.
أمثلة أقسام القضايا الشرطية بحسب الأصل
الان يبقى فقط نعطي أمثلة. أمثلة قال: بالأصل يعني قبل دخول أدوات الاتصال التي هي إن وإذا، أو أدوات الانفصال التي هي أما أو، هذه القضايا أصلها الشرطية سواء كانت متصلة أو منفصلة، أصلها قضايا قد تكون مكونة من حمليتان. مثال الحمليتان ذكر لنا المحشي هذا المثال: ⟦إذا كانت الشمس طالعة فالنهار موجود⟧، الشمس طالعة لوحدها هي قضية حملية والنهار موجود لوحده أيضاً قضية حملية، فتلاحظ الطرفين مال الشمس طالعة والنهار موجود هي قضيتان حمليتان واضح، لو رفعنا أدوات الاتصال إن والفاء راح يرجع لشنو إلى أصلهن مركبات تامة يصح السكوت عليها.
اثنين: إذا كانت القضية الشرطية مكونة من متصلتان، أعطانا المحشي هذا المثال: ⟦كلما كانت الشمس طالعة فالنهار موجود، فكلما لم يكن النهار موجودا لم تكن الشمس طالعة⟧، هاي كلها كلها هاي قضية شرطية متصله، بعدين راح نركبها: فكلما لم يكن النهار موجود لم تكن الشمس طالعة، هاي كلها الثانية، من قوله فكلما هذا الطرف الثاني هذا التالي. القضية الأولى: إذا كانت الشمس طالعة فالنهار موجود، هاي كلها مقدم، فكلما لم يكن النهار موجود لم تكن الشمس طالعة، هاي كلها تالي، فهذا المقدّم في أصله هو كله شرطي اصله كان شنو؟ الشرطية متصلة وهذا التالي كله اصله شنو؟ شرطية متصله، الان ركبهن راح تصير لنا شرطية واحدة مركبة من شرطيتين متصلتين، واضح؟ هذا مثال المتصلتان.
مثال المنفصلتان ذكر لنا المحشي: ⟦دائماً أما أن يكون العدد زوجا أو فردا⟧ هذا كله شنو؟ مقدم. الآن راح يبدأ التالي: ⟦فدائماً أما يكون العدد منقسما بمتساويين أو غير منقسم بهما⟧، هذا كله شنو؟ تالي، هذا منفصلتان مركبة تسويها تسوية بدخول أدوات الشرط كلما فدائما هذه كلها تجمعها شو تسويها؟ قضية شرطية واحدة مكونة من قضيتين شرطيتين منفصلتين.
أربعة: إذا كان مختلفان، يعني شنو مختلفان؟ يعني ما مرة حملية متصلة، منفصلة حملية، متصلة منفصلة، هاي معنى الاختلاف. فهذا يكون مرة يكون أحد الطرفين حملية والآخر متصلة، خلينا نعطيكم مثال، المحشي ما ذكر لنا مثال علي، طبعاً هاي الحملية والطرف الآخر متصل بها نوعين، بها نوعين، مرة تجينا حملية ومتصلة، ومرة بالعكس، متصلة بحملية، واضح؟
راح نعطيكم الآن مثال الأول: ⟦كلما كانت الشمس طالعة فالنهار موجود فالعالم مضيء⟧ هاي هاي شنو هاي؟ هاي اصلها بالبداية متصلة المقدم مالها والتالي مالها شنو؟ حملي احسنتم، فالعالم مضيء هذا حملي، الآن هذا المثال نفسه تقدر تعكسه يصير شنو؟ الأصل حملي والآخر شنو؟ المقدم حملي والتالي شنو؟ متصل، إذا تريد تعكسه يصير نفسه، وإذا تريد نعطيك مثال غيره.
مثال غيره: ⟦إن كان الشيء إنسانا فكلما كان إنسانا كان حيوانا⟧ هاي شنو هاي حملية فكلما كان إنسان كان حيوانا، هاي شنو؟ متصلة شرطية متصله، واضح إن شاء الله؟ هاي انتهينا منها الآن.
أو كان أحدهما حملية والأخر منفصلة، هاي هم بها نوعين: مرة يجينا الحملي مقدم والمنفصل تالي، ومرة بالعكس يجينا المقدم المنفصل والتالي يجينا من هو الحملي، هم راح نعطيكم مثال: ⟦إذا كان هذا عدداً فالعدد إما زوج أو مفرد⟧. إذا كان هذا عدداً هاي شنو؟ حملية، موضوع محمول، بعدين شو نقول؟ فالعدد إما زوج أو فرد هاي شنو؟ شرطية منفصلة، أحسنتم. هذا نفس المثال تريد تعكسه يصير بالعكس المقدم منفصل والتالي حملي، أو تريد نعطيك مثال آخر غيره: ⟦كلما إن كان العدد فرداً أو زوجاً فالزوج دائماً ينقسم بمتساويين⟧. أعدكم إياه: ⟦كلما إن كان العدد فردا أو زوجا⟧ هاي شنو هاي؟ هاي منفصلة شرطية منفصلة، ⟦فالزوج دائما ينقسم بمتساويين⟧ هاي حملية، واضح؟ فالزوج دائما ينقسم بمتساويين حملية، هذا انعكاسه.
بعد نعطي النوع الثالث من المختلفان هو أحدهما متصل والآخر منفصل، هاي بسيطة مثالها، طبعا هاي هم بها نوعين: مرة المقدم متصل والتالي منفصل، ومرة بالعكس المقدم منفصل والتالي شبيه؟ متصل. مثال: ⟦كلما كانت الشمس طالعة فالنهار موجود أما باردا أو حارا⟧، هاي كلما كانت الشمس طالعة فالنهار موجود، هاي شنو؟ متصلة، ⟦أما بارداً أو حاراً⟧، هاي شنو؟ منفصلة. تريد نفس المثال تعكسه؟ المثال: كلما كانت الشمس طالعة فالنهار موجود. الان نريد شنو نقول؟ النهار أما بارداً أو شنو؟ حاراً، هاي بدايتها متصلة وقدمها وتاليها شبيه؟ منفصل، صارت متصلة مع منفصلة. تريد تعكسه يصير النهار أما حار أو بارد وكلما كانت الشمس طالعة فالنهار موجود، أو تريد نعطيك مثال غيره.
مثال غيره: ⟦دائماً إن كان العدد فرداً أو زوجاً فإن كان العدد زوجاً فهو ينقسم بمتساويين⟧. أعيدكم إياه: ⟦دائماً إن كان العدد فرداً أو زوجاً⟧ هاي منفصلة، ⟦فإن كان العدد زوجاً فهو ينقسم بمتساويين⟧ هاي متصلة.
إذا قال: فالأقسام ستة، طبعاً شنو يقصد الستة؟ المحشي، مع أننا الآن ذكرنا شقد تسعة، هاي الستة مال مختلفتان. هاي الستة مال من؟ مال المختلفتان واحنا فوق واحنا فوق ذكرنا ثلاثة حمليتان متصلتان منفصلتان، ستة زائد ثلاثة يصير عندنا تسعة، يصير عندنا تسعة، الستة هاي راح نذكر لكم إياها هو ذكرها المحشي: حملية متصلة، متصلة حملية، حملية منفصلة، منفصلة حملية، متصلة منفصلة، منفصلة متصلة.
هاي صار ستة، واحنا فوق ذكرنا حمليتان ومتصلتان ومنفصلتان يصير المجموع تسعة، إذا تحصل عندنا أن أصل القضايا الشرطية سواء كانت متصلة أو منفصلة هي راجعة إلى شقد؟ تسعة أمثلة، تسعة أمثلة، هذا أما قول عن التمام فبيناه، قلنا هاي أصلهن مركبات، قضايا يصح السكوت عليها، وإذا فصلناهن برفع أدوات الاتصال والانفصال ترى راح يرجعن شنو؟ مركبات تامة لأصلها، وإذا دخلنا أدوات الانفصال والاتصال ورفعنا بعض القضية ترى يرجع المركبات ناقصة لا يصح السكوت عليها لأن ما تعطي فائدة تامة لمن؟ للسامع ويرجع السامع يسأل منو؟ المتكلم يقول له كمل لي الحكم ما هو؟
تطبيق عبارة المتن
نعم، الآن نطبق هذا المقدار حتى نصل إلى التناقض قال الماتن: وطرفا الشرطية، طرفا الشرطية اللي هو من هما المقدم والتالي في الأصل يعني قصده بالاصل يعني قبل لا يدخل أداة الاتصال اللي هي إن وإذا أو أدوات الانفصال اللي هي أما أو، قبل لا يدخلن ترى في الأصل هن قضايا قضايا لو أصلهن قضيتين حمليتين راح نذكر أمثلتها إن شاء الله أو متصلتان أو منفصلتان أو مختلفتان، هاي هاي كلمة المختلفتان بها ست قضايا مختلفتان بها ست قضايا هسّ اللي قريناهن وإحنا ذكرنا ثلاثة زائد ستة يصير المجموع تسعة.
إلا أنهما خرجتا، يعني خرجتا عن الأصل ودخلنا أدوات الانفصال عنهما بأدوات الاتصال اللي هي مثلا إن وإذا وأدوات الانفصال اللي هي مثلا أما أو فخرجت عن التمام. ليش؟ لأن كان في أصلهن قبل دخول أدوات الاتصال والانفصال مركبات تامة يصح السكوت عليها وتعطي فائدة للسامع والمتكلم ما يرجع يسأل السامع ما يرجع يسأل المتكلم. بس إذا دخلن ووقفنا على بعضهن ترى يصيرن شنو؟
أما قول المحشي في الأصل يعني قول طرفا الشرطية المقدم والتالي في الأصل أي قبل دخول أدوات الاتصال اللي هي إن وإذا والفاء وأدوات الانفصال اللي هي أما أو نعم، وعليهما عليهما يعني على الطرفين اللي هما المقدم والتالي.
أما قوله حمليتان كمثال كقولنا: ⟦إن كانت الشمس طالعة فالنهار موجود⟧ فإن طرفيها وهما الشمس طالعة وهذا المقدم والنهار موجود هذا التالي قضيتان حمليتان لأن بهما موضوع ومحمول.
أما قوله متصلتان كقولنا: ⟦كلما إن كان الشمس طالعة فالنهار موجود، فكلما لم يكن النهار موجودا لم تكن الشمس طالعة⟧ فطرفيها اللي هما قولنا إن كانت الشمس طالعة فالنهار موجود هذا كله مقدم اصله قضية شرطية متصلة وقولنا كلما لم يكن النهار موجوداً لم تكن الشمس طالعة، هاي كلها متصلة تالي، شرطية متصلة هي تالي، اصلهما قضيتان متصلتان، واضح؟ بس احنا دخلنا عليهما ادوات أدوات الاتصال بكلما فكلما، دخلنا الفاء، هاي يسموها فاء الرابطة التي تقع في جواب الجملة الشرطية التي هي من أدواتها الربط بين الجمل الشرطية.
ثالثاً: المنفصلتان عفواً كقولنا: ⟦دائماً أما أن يكون العدد زوجا أو فردا فدائما أما ان...⟧ طبعا هذا كله مقدم، الآن راح نبدي وين؟ بالتالي، طبعا شلون تفرق بين المقدم والتالي؟ التالي الربط بالفاء، من توصل كلمة فاء راح تعرف وين طبينا؟ دخلنا بالتالي، لان الفاء هي أدوات الربط في القضية الشرطية، ⟦فدائماً أما يكون العدد منقسم بمتساويين أو غير منقسم⟧ هاي أو أو أما أو هاي انفصال هاي شرطيتان منفصلتان.
أما قوله مختلفتان بأن يكون أحد الطرفين حملية والأخر متصلة قلنا مثالها: ⟦كلما كانت الشمس طالعة فالنهار موجود فالعالم مضيء⟧ هذا مقدم متصل تالي حملي تريد نفس المثال تعكسه أو تريد هذا مثال آخر: ⟦إن كان الشيء إنسانا فكلما كان إنسان كان حيوانا⟧ هذا متصل بعدين يجينا الحملي.
أحدهما حملي والآخر منفصلة مثل هذا المثال: ⟦إن كان هذا عدداً فالعدد إما زوج أو فرد⟧ هذا حملي فالعدد إما زوج أو فرد هاي التالي المنفصله، تريد تعكسها نفس الكلام أو تريد هذا مثال آخر: ⟦كلما إن كان العدد فرد أو زوج فالزوج دائما ينقسم بمتساويين⟧ هاي الحملية.
أو أحدهما متصل والآخر منفصلة: ⟦كلما كانت الشمس طالعة فالنهار موجود أما بارد أو حار⟧ هذه متصلة مع منفصلة، أو تريد تعكس المثال نفس الكلام أو تريد هذا مثال آخر: ⟦دائماً إن كان العدد فردا أو زوجا فإن كان العدد زوجاً فهو ينقسم بمتساويين⟧ هذا المقدم مالها منفصل واللي بعد تالي.
فاذا اصبحت الاقسام ستة، قلنا هاي الاقسام الستة لمن؟ بس للمختلفتان. واذا ضميناها ويا الثلاثة الأول التي هي الحمليتان والمتصلتان والمنفصلتان راح يصير المجموع تسعة أمثلة، وعليك باستخراج ما تركناه من الأمثلة، نعم، واحنا ذكرناها في محضر شرحنا.
وأما قوله عن التمام أي يصح السكوت، من السكوت منو؟ سكوت المتكلم عليهما عليهما يعني على الطرفين اللي هما المقدم والتالي ويحتملا الصدق والكذب لأن احنا هذا معنى المركب التام. المركب التام قلنا شلون نعرفه؟ يعني صح هو من شأنه أن يوصف بمن؟ بالصدق والكذب بخلاف الناقص. طبعا قلنا هو من شأنه أن يوصف بالصدق والكذب لأنه وراءه واقع هو يحكي عنه، وهذا الواقع الذي يحكي عنه يصح أن نقول عنه أما صادق مطابق للواقع، وأما كذب غير مطابق للواقع، بخلاف المركب الناقص، ليس من شأنه أن يوصف بالصدق والكذب، ليش؟ لأن هو ما يحكي عن واقع موجود حتى يصح نقول عليه مطابق أو غير مطابق، بل هو إنشائه بنفس إيجاده، إنشائه بنفس إيجاده، فلهذا لا يصح أن نصفه لا بصدق ولا كذب.
قال: كقولنا الشمس طالعة، فهذا مركب تام خبري يحتمل الصدق والكذب، ولا نعني بالقضية إلا هذا، يعني هي معنى القضية بالمركب التام هي احنا سابقا قلنا القضية شو يسموها؟ الخبر، والخبر يعني هو المركب التام، نعم.
إلا هذا فإذا دخلت عليها أدوات الاتصال، أدوات الاتصال مثل إن والفاء، إذا والفاء، مثلا: إن جئتني اليوم فأكرمك، أو إذا طلعت الشمس فالنهار موجود، هاي إن فاء، إذ فاء، هاي يسموها أدوات الاتصال. أو أدوات الانفصال التي هي أما أو، العدد أما زوج أو فرد. وقلت: إن كانت الشمس طالعة، بعد ما يصح السكوت، ليش؟ لان إذا سكتت راح شو يصير؟ مركب ناقص، لم يصح حينئذ أن تسكت عليها من جهة ومن جهة أخرى ما يعطينا فائدة تامة للسامع؛ لأن أنت راح تعلق الحكم من دون ذكره، بس تقول: إذا طلعت الشمس، وسكتت. معلقة الحكم أنت الان، ذكرت أنه مقدم وما ذكرت التالي، والتالي علقت الحكم به.
قال: لم يصح حينئذ أن تسكت عليه، ليش؟ لان أدوات الاتصال هي لازم توجد بالنسبة الرابطة بين النسبتين، وأنت الان ما كملت النسبة الرابطة للاتصال، حتى ونفس هذا الكلام ينقال وين؟ بالشرطية المنفصلة، إذا قلت: العدد واما زوج، وسكتت. بعد ما يصير شنو؟ ما يصير انفصال وتنافي وعناد وما يصير أصلاً شنو؟ الشرطية التي احنا قلنا هي تعلق نسبة على أخرى، ما يصح ما يصح أو عدم تعلقها لم يحتمل الصدق والكذب بل بل احتجت أنت كمتكلم إلى أن تضم إليها قولك مثلاً فالنهار موجود، يا الله يفيد فائدة تامة لمن؟ للسامع والمتكلم ما يرجع شنو؟ يسأل عن الحكم الذي موجود بالقضية، والحمد لله رب العالمين نعم. إذا عندكم شيخنا بخدمتي تفضلوا يعني.




